Հաջորդ դաշտը, որտեղ առկան են խնդիրները, տեխնոլոգիական ձեռներեցության զարգացումն է, այստեղ ևս առկա է մշակութային խնդիրը: Օրինակ, եթե երեխան դպրոցն ավարտելուց հետո որոշի համալսարան չընդունվել, այլ իր հետաքրքիր գաղափարը վերածի բիզնեսի, ծնողների կողմից երբեք չի խրախուսվի: Ամեն դեպքում պետք է կոտրել առկա մշակութային կարծրատիպը, պետք է խրախուսել նոր սերունդների գաղափարները, որքան էլ դրանք թվան անհեթեթ, եթե մենք ուզում ենք աշխարհի շուկայում շատ խնդիրների ձեռնամուխ լինենք, պետք է շատ ձեռնարկություններ ստեղծենք, որոնք կարողանում են բանակցել, լուծում գտնել, վաճառել, հետագայում սպասարկել: Ձեռնարկությունների ավելացման դեպքում կապահովենք նաև աշխատատեղերի աճ, և ավելի շատ մարդիկ կներգրավվեն ոլորտ: